Komisijos reglamentas (EB) Nr. 673/2003
2003 m. balandžio 14 d.
iš dalies keičiantis Reglamentus (EB) Nr. 1143/98, (EB) Nr. 1279/98, (EB) Nr. 1128/1999, (EB) Nr. 1247/1999 ir (EB) Nr. 140/2003 dėl tam tikrų tarifinių kvotų galvijienos produktams iš Lenkijos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 32 straipsnio 1 dalį,
kadangi:
(1) 2003 m. kovo 27 d. Tarybos sprendimu 2003/263/EB dėl Protokolo, koreguojančio Europos sutarties, steigiančios asociaciją tarp Europos Bendrijų bei jų šalių narių, iš vienos pusės, ir Lenkijos Respublikos, iš kitos pusės, prekybos aspektus, sudarymo, siekiant atsižvelgti į šalių derybų dėl naujų abipusių žemės ūkio nuolaidų rezultatus [3], numatytos naujos nuolaidos tam tikrų galvijienos produktų importui pagal tarifines kvotas, kurios buvo atidarytos minėta sutartimi. Jos taikomos nuo 2003 m. balandžio 1 d.
(2) Reikėtų iš dalies pakeisti 1998 m. birželio 2 d. Komisijos reglamentą (EB) Nr. 1143/98, nustatantį įvairiose trečiosiose šalyse išaugintų nurodytų kalnų veislių karvių ir telyčių, išskyrus skerstinų, tarifinių kvotų išsamias taisykles ir iš dalies pakeičiantį Reglamentą (EB) Nr. 1012/98 [4], su paskutiniais pakeitimais, padarytais Reglamentu Nr. (EB) 1096/2001 [5], 1998 m. birželio 19 d. Komisijos reglamentą (EB) Nr. 1279/98, nustatantį išsamias Tarybos reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2851/2000 ir (EB) Nr. 1408/2002 ir Tarybos sprendime 2003/18/EB Bulgarijai, Čekijos Respublikai, Slovakijai, Rumunijai, Lenkijos Respublikai ir Vengrijos Respublikai numatytų galvijienos tarifinių kvotų taikymo taisykles [6], su paskutiniais pakeitimais, padarytais Reglamentu (EB) Nr. 529/2003 [7], 1999 m. gegužės 28 d. Komisijos reglamentą (EB) Nr. 1128/1999, nustatantį ne daugiau kaip 80 kilogramų sveriančių veršelių, kurių kilmės šalis yra kai kurios trečiosios šalys, tarifų kvotos taikymo išsamias taisykles [8], su paskutiniais pakeitimais, padarytais Reglamentu (EB) Nr. 529/2003, 1999 m. birželio 16 d. Komisijos reglamentą (EB) Nr. 1247/1999, nustatantį išsamias muitų tarifų kvotų taikymo gyviems galvijams, sveriantiems nuo 80 iki 300 kg ir kurių kilmės šalis yra tam tikros trečiosios šalys, taisykles [9], su paskutiniais pakeitimais, padarytais Reglamentu (EB) Nr. 529/2003, ir 2003 m. sausio 27 d. Komisijos reglamentą (EB) Nr. 140/2003, nustatantį kiekio procentinį dydį, kuris gali būti leidžiamas pagal 2003 m. sausį pateiktas importo licencijų paraiškas pagal galvijienos tarifines kvotas, Lenkijos Respublikai, Vengrijos Respublikai, Čekijos Respublikai, Slovakijai, Bulgarijai ir Rumunijai numatytas Reglamentu (EB) Nr. 1279/98 [10], su pakeitimais, padarytais Reglamentu (EB) Nr. 529/2003, ir šie pakeitimai turėtų įsigalioti nuo 2003 m. balandžio 1 d.
(3) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1143/98 1 straipsnio 1 dalies lentelė pakeičiama šia lentele:
"Serijos Nr. | KN kodas | Aprašymas | Kvotos dydis (galvijų skaičius) | Muitai |
09.4563 | ex01029005ex01029029ex01029049ex01029059ex01029069 | Šių kalnų veislių karvės ir telyčios, išskyrus skerstinas: pilkosios, rudosios, geltonosios ir keršos, Simmental ir Pinzgau | 7000 | 6 % ad valorem |
2 straipsnis
Reglamentas (EB) Nr. 1279/98 iš dalies keičiamas taip:
1) pavadinimas pakeičiamas taip:
"1998 m. birželio 19 d. Komisijos reglamentas (EB) Nr. 1279/98, nustatantis išsamias Tarybos reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000 ir (EB) Nr. 1408/2002 ir Tarybos sprendimuose 2003/18/EB ir 2003/263/EB Bulgarijai, Čekijos Respublikai, Slovakijai, Vengrijai, Rumunijai ir Lenkijai numatytų galvijienos tarifinių kvotų taikymo taisykles.";
2) 1 straipsnio pirmoji pastraipa pakeičiama taip:
"Importo licencijos turi būti pateiktos importuojant į Bendriją produktus, išvardytus šio reglamento I priede, pagal kvotas, numatytas Tarybos reglamentuose (EB) Nr. 2290/2000 [13], (EB) Nr. 2433/2000 [14], (EB) Nr. 2434/2000 [15] ir (EB) Nr. 1408/2002 [16] ir Tarybos sprendimus 2003/18/EB [17] ir 2003/263/EB [18].
;"
3) 3 straipsnio 1 dalies antroji pastraipa pakeičiama taip:
"Produktų grupė, kaip apibrėžta c punkte, reiškia:
- produktus, klasifikuojamus KN 0201 arba 0202 pozicijose, kurių kilmės šalis yra viena iš I priede išvardytų šalių,
- arba produktus, klasifikuojamus KN 02061095, 02062991, 02102010, 02102090, 02109951, 02109959 arba02109990 subpozicijose, kurių kilmės šalis yra Vengrija,
- arba produktus, klasifikuojamus KN 02061095, 02062991, arba02102002109951 subpozicijose, kurių kilmės šalis yra Rumunija,
- arba produktus, klasifikuojamus KN 16025010 subpozicijoje, kurių kilmės šalis yra Lenkija,
- arba produktus, klasifikuojamus KN 160250 pozicijoje, kurių kilmės šalis yra Rumunija.";
4) I priedas pakeičiamas šio reglamento priedu.
3 straipsnis
Reglamento (EB) Nr. 1128/1999 2 straipsnio 2 dalis pakeičiama taip:
"2. 1 dalyje minimam kiekiui muito norma:
- mažinama 80 %, jeigu gyvūnai yra kilę iš Čekijos Respublikos, Slovakijos, Bulgarijos, Estijos, Latvijos ar Lietuvos,
- mažinama 90 %, jeigu gyvūnai yra kilę iš Vengrijos ar Rumunijos,
- panaikinama gyvūnams, kurie yra kilę iš Lenkijos."
4 straipsnis
Reglamento (EB) Nr. 1247/1999 1 straipsnio 2 dalis pakeičiama taip:
"2. 1 dalyje minimam kiekiui muito norma:
- mažinama 80 %, jeigu gyvūnai yra kilę iš Čekijos Respublikos, Slovakijos, Bulgarijos, Estijos, Latvijos ar Lietuvos,
- mažinama 90 %, jeigu gyvūnai yra kilę iš Vengrijos ar Rumunijos,
- panaikinama gyvūnams, kurie yra kilę iš Lenkijos."
5 straipsnis
Reglamento (EB) Nr. 140/2003 1 straipsnio 2 dalies c punktas pakeičiamas taip:
"c) 4800 tonų galvijienai, klasifikuojamai KN 0201, 0202 pozicijose ir 16025010 subpozicijoje, jeigu gyvūnai yra kilę iš Lenkijos."
6 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 14 d.